**PRIJEDLOG!!!**

Na temelju članka 51. stavka 1. Zakona o predškolskom odgoju i obrazovanju ("Narodne novine" br. 10/97, 107/07, 94/13, 98/19, 57/22, 101/23) i članka 16. Statuta Općine Orehovica („Službeni glasnik Međimurske županije“ broj 7/21, 4/22), Općinsko vijeće Općine Orehovica na 26. sjednici održanoj dana 11. ožujka 2025. godine, donijelo je

**ODLUKU**

**o načinu utvrđivanja plaća, visini osnovice i visini koeficijenata za obračun plaća djelatnika Dječjeg vrtića „Reheki“**

**Članak 1.**

Općina Orehovica u svojstvu osnivača javne ustanove Dječji vrtić „Reheki“, Orehovica, Školska ulica 4, ovom Odlukom utvrđuje kriterije i koeficijente za obračun plaće za djelatnike zaposlene u Dječjem vrtiću „Reheki“.

**Članak 2.**

Riječi i pojmovi koji su korišteni u ovoj Odluci, a koji imaju rodno značenje odnose se jednako na muški i ženski rod, neovisno jesu li korišteni u muškom ili ženskom rodu.

**Članak 3.**

Plaću djelatnika čini umnožak koeficijenta i osnovice za obračun plaće, uvećan za 0,5% za svaku navršenu godinu radnog staža, ukupno najviše za 20%.

**Članak 4.**

Osnovica za obračun plaće djelatnika zaposlenih u Dječjem vrtiću „Reheki“ iznosi 975,60 EUR bruto.

**Članak 5.**

Pri određivanju koeficijenata za pojedino radno mjesto uzima se u obzir opseg i složenost poslova, odgovornost i samostalnost u obavljanju poslova, stručna sprema i radno iskustvo koji se traže za pojedino radno mjesto, te ostali elementi koji definiraju određeno radno mjesto.

**Članak 6.**

Za djelatnike zaposlene u Dječjem vrtiću „Reheki“ utvrđuju se sljedeći koeficijenti:

|  |  |
| --- | --- |
| **NAZIV RADNOG MJESTA** | **KOEFICIJENTI** |
| Ravnatelj (VSS) | 2,4 |
| Ravnatelj (VŠS) | 2,2 |
| Stručni suradnik (pedagog/psiholog/stručnjak edukacijsko-rehabilitacijskog profila) sa položenim stručnim ispitom | 2,01 |
| Stručni suradnik (pedagog/psiholog/stručnjak edukacijsko-rehabilitacijskog profila) bez položenog stručnog ispita | 1,77 |
| Odgojitelj bez položenog stručnog ispita | 1,65 |
| Odgojitelj sa položenim stručnim ispitom (VŠS) | 1,81 |
| Odgojitelj sa položenim stručnim ispitom (VSS) | 1,94 |
| Zdravstveni voditelj – viša medicinska sestra | 1,7 |
| Računovodstveni referent (SSS) | 1,43 |
| Kuhar (SSS) | 1,3 |
| Pomoćni kuhar(NKV) | 1,15 |
| Spremač (NKV) | 1,15 |
| Domar (SSS) | 1,2 |

**Članak 7.**

Ova Odluka stupa na snagu osmog dana od dana objave u Službenom glasniku Međimurske županije.

**OPĆINSKO VIJEĆE OPĆINE OREHOVICA**

KLASA:

URBROJ:

Orehovica, 11. ožujka 2025. godine

Predsjednik Općinskog vijeća

Vedran Kovač

**Obrazloženje:**

Temeljem Pravilnika o unutarnjem ustrojstvu i načinu rada dječjeg vrtića „Reheki“ sistematizirana su radna mjesta sukladno Državnom pedagoškom standardu predškolskog odgoja i naobrazbe (Narodne novine broj 63/08).

Osnovicu i koeficijente za obračun plaća djelatnika Dječjeg vrtića „Reheki“ potrebno je odrediti obzirom da je podatak o plaći obvezan prilikom raspisivanja javnog natječaja.

Osnovica za obračun plaće u javnim službama zakonski je propisana u iznosu od 975,60 EUR bruto. Prilikom određivanja koeficijenata vodili smo se drugim ustanovama predškolskog odgoja i obrazovanja kojemu su osnivači jedinice lokalne samouprave na području Međimurske županije.