**PRIJEDLOG!!**

Na temelju članka 12. stavka 3. i članka 13. stavka 4. Zakona o zaštiti od požara („Narodne novine“, broj 92/10, 114/22), Godišnjeg provedbenog plana unaprjeđenja zaštite od požara za područje Međimurske županije za 2025. godinu (KLASA:240-03/24-01/23, URBROJ: 2109-02-24-02, od dana 12. prosinca 2024. godine) i članka 33. Statuta Općine Orehovica ("Službeni glasnik Međimurske županije" broj 7/21 i 4/22), Općinsko vijeće Općine Orehovica na 26. sjednici održanoj 11.03.2025. godine, donosi

**GODIŠNJI PROVEDBENI PLAN**

**unaprjeđenja zaštite od požara za područje Općine Orehovica za 2025. godinu**

**I.**

U cilju postizanja učinkovitije i efikasnije razine zaštite od požara na području Općine Orehovica, Općinsko vijeće Općine Orehovica donosi Godišnji provedbeni plan unapređenja zaštite od požara za područje Općine Orehovica za 2025. godinu.

Godišnji provedbeni plan unapređenja zaštite od požara za područje Općine Orehovica za 2025. godinu (u daljnjem tekstu: Provedbeni plan), izrađen je na temelju Godišnjeg provedbenog plana unapređenja zaštite od požara za područje Međimurske županije za 2025. godinu.

**II.**

Za unapređenje mjera zaštite od požara na području Općine Orehovica potrebno je u 2025. godini provesti sljedeće tehničke i organizacijske mjere:

# ORGANIZACIJSKE MJERE

## Općina Orehovica dužna je izraditi Procjenu ugroženosti od požara i tehnološke eksplozije i Plan zaštite od požara u skladu s člankom 13. Zakona o zaštiti od požara („Narodne novine“, broj 92/10, 114/22).

|  |  |
| --- | --- |
| **Izvršitelj zadatka:** | Općina Orehovica |
| **Sudjelovatelji:** | Služba CZ Čakovec, Odjel inspekcije  VZ Međimurske županije  VZO Orehovica  DVD Orehovica, DVD Podbrest, DVD Vularija |
| **Rok:** | Kontinuirano |

## Općina Orehovica dužna je analizirati i usklađivati Procjenu ugroženosti od požara i tehnološke eksplozije jednom u 5 godina i Plan zaštite od požara svake godine od strane Vatrogasne zajednice Međimurske županije te Vatrogasne zajednice Općine Orehovica

|  |  |
| --- | --- |
| **Izvršitelj zadatka:** | Općina Orehovica  VZ Međimurske županije  VZO Orehovica |
| **Sudjelovatelji:** | Služba CZ Čakovec, Odjel inspekcije |
| **Rok:** | Kontinuirano |

# TEHNIČKE MJERE

## Obaviti opremanje vatrogasnih postrojbi sukladno Pravilniku o mjerilima za ustroj i razvrstavanje vatrogasnih postrojbi, kriteriji za određivanje broja i vrste vatrogasnih postrojbi na području jedinice lokalne samouprave te njihovo operativno djelovanje na području za koje su osnovane („Narodne novine“ broj 86/24), Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društava („Narodne novine, broj 91/02) i Pravilniku o tehničkim zahtjevima za zaštitnu i drugu osobnu opremu koju pripadnici vatrogasne postrojbe koriste prilikom vatrogasne intervencije („Narodne novine“, broj 31/11).

|  |  |
| --- | --- |
| **Izvršitelj zadatka:** | Općina Orehovica  VZ Međimurske županije,  VZO Orehovica  DVD Orehovica, DVD Podbrest, DVD Vularija |
| **Rok:** | kontinuirano |

## Hrvatske šume – Šumarija Čakovec dužna je izraditi godišnji plan operativne provedbe programa aktivnosti zaštite od požara, temeljem koje će se prići izradi prosjeka kroz posebno ugrožene šume na području Županije u suradnji s općinskim vatrogasnim zapovjednicima te na razini Županije uz sudjelovanje županijskog vatrogasnog zapovjednika. Za izradu prosjeka kroz posebno ugrožena šumska područja u vlasništvu fizičkih osoba financijska sredstva treba osigurati u proračunima gradova i općina na čijem se području nalaze šume, a za šume u državnom vlasništvu iz planiranih sredstava Hrvatskih šuma. Godišnji plan operativne provedbe programa aktivnosti zaštite od požara potrebno je dostaviti sudionicima zadaće.

## Međimurska županija je temeljem Zakona o šumama („Narodne novine“ broj 68/18, 115/18, 98/19, 32/20, 145/20 i 101/23 i 36/24) donijela Odluku o mjerama zaštite šuma od protupravnog prisvajanja, korištenja i drugih protupravnih radnji te za provođenje šumskog reda u šumama šumoposjednika na području Međimurske županije.

|  |  |
| --- | --- |
| **Izvršitelj zadatka:** | Hrvatske šume d.o.o.  Vatrogasna zajednica Međimurske županije  Općina Orehovica |
| **Sudionici:** | Ministarstvo poljoprivrede i šumarstva  Služba civilne zaštite Čakovec, Odjel inspekcije |
| **Rok:** | kontinuirano |

## Nadležno županijsko tijelo dužno je izvršiti pregled odlagališta komunalnog otpada glede zaštite od požara, uređenja lokacija i zdravstvene zaštite, te poduzeti odgovarajuće mjere uređenja, osiguranja, čuvanja ili zabrane uporabe tih odlagališta, odnosno druge mjere za sanaciju nekontroliranih (divljih) odlagališta.

|  |  |
| --- | --- |
| **Izvršitelj zadatka:** | Međimurska županija  Općina Orehovica |
| **Sudionici:** | Služba civilne zaštite Čakovec  Državni inspektorat |
| **Rok:** | 30. travanj |

## Utvrditi uvjete, ustroj i način korištenja teške građevinske mehanizacije za eventualnu žurnu izradu prosjeka i probijanja protupožarnih putova radi zaustavljanja širenja šumskog požara. Popis raspoložive teške građevinske mehanizacije s razrađenim planom aktiviranja dostaviti županijskom vatrogasnom zapovjedniku i Službi civilne zaštite Čakovec.

|  |  |
| --- | --- |
| **Izvršitelj zadatka:** | Općina Orehovica |
| **Sudionici:** | VZO Orehovica  VZ Međimurske županije  Služba civilne zaštite Čakovec |
| **Rok:** | 30. travanj |

## Sufinancirati rad JVP Čakovec, Vatrogasne zajednice Međimurske županije te DVD-a Orehovica, Podbrest i Vularija.

|  |  |
| --- | --- |
| **Izvršitelj zadatka:** | Općina Orehovica |
| **Sudionici:** | VZO Orehovica  VZ Međimurske županije  DVD Orehovica, DVD Podbrest, DVD Vularija  JVP Čakovec |
| **Rok:** | kontinuirano |

# URBANISTIČKE MJERE

## U postupku donošenja prostorno-planske dokumentacije (prvenstveno provedbene) obvezno je primijeniti mjere zaštite od požara sukladno važećim propisima.

|  |  |
| --- | --- |
| **Izvršitelj zadatka:** | Općina Orehovica |
| **Sudionici:** | Služba civilne zaštite Čakovec, Odjel inspekcije |
| **Rok:** | kontinuirano |

## Sustavno poduzimati potrebne mjere kako bi prometnice i javne površine bile uvijek prohodne i dostupne u svrhu nesmetane vatrogasne intervencije, osigurati stalnu prohodnost i dostupnost označenih vatrogasnih pristupa i prolaza kao i putova za evakuaciju.

## Posebnu pozornost obratiti na područjima industrijskih zona, skladišta, tržnih centara, visokih zgrada, građevine za proizvodnju, prijenos i distribuciju električne energije, građevinama u kojima postoji mogućnost povremenog okupljanja ili stalnog boravka većeg broja osoba te drugih građevina i građevinskih dijelova gdje nije omogućen pristup vatrogasnim vozilima najmanje s 2 strane.

|  |  |
| --- | --- |
| **Izvršitelj zadatka:** | Općina Orehovica |
| **Rok:** | kontinuirano |

## Sukladno Procjeni ugroženosti od požara i tehnološke eksplozije u svrhu omogućavanja prilaza vatrogasnih vozila i pristupa vatrogasaca do površine za punjenje vodom iz prirodnih pričuva za gašenje požara na određenim mjestima nužno je urediti prilaze.

|  |  |
| --- | --- |
| **Izvršitelj zadatka:** | Općina Orehovica |

# ZAVRŠNE ODREDBE

**III.**

Sredstva za provedbu obaveza koje proizlaze iz Provedbenog plana, osigurat će se u Proračunu Općine Orehovica za 2025. godinu.

**IV.**

Ovaj Provedbeni plan stupa na snagu osmog dana od dana objave u „Službenom glasniku Međimurske županije“.

**OPĆINSKO VIJEĆE OPĆINE OREHOVICA**

KLASA:

URBROJ:

Orehovica, 11. ožujka 2025. godine

Predsjednik Općinskog vijeća

Vedran Kovač

**OBRAZLOŽENJE:**

Općinsko vijeće Općine Orehovica donijelo je i usvojilo Procjenu ugroženosti od požara i Plan zaštite od požara Općine Orehovica. Navedena Procjena temelj je, sukladno članku 13. stavku 4. Zakona, za donošenje godišnjeg provedbenog plana za unaprjeđenje zaštite od požara za područje Općine Orehovica za 2025. godinu.

Slijedom navedenog, predlaže se Općinskom vijeću Općine Orehovica usvajanje Provedbenog plana unapređenja zaštite od požara na području Općine Orehovica za 2025. godinu.